นายกรัฐมนตรี ห่วงใยผู้บริโภคน้ำประปาในช่วงนี้ อาจมีรสผิดปกติ โดย กปน. เร่งแก้ปัญหาคุณภาพน้ำแล้ว
นายกรัฐมนตรี ห่วงใยผู้บริโภคน้ำประปาในช่วงนี้ อาจมีรสผิดปกติ โดย กปน. เร่งแก้ปัญหาคุณภาพน้ำแล้วนางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนที่บริโภคน้ำประปาในช่วงนี้ โดยการประปานครหลวง (กปน.) ได้รายงานในเรื่องคุณภาพน้ำที่มีรสผิดปกติว่า เพราะขณะนี้แหล่งน้ำดิบที่ใช้ผลิตน้ำประปาจากโรงงานผลิตน้ำที่รับน้ำจากแม่น้ำเจ้าพระยา มีปริมาณน้ำต้นทุนเหลือน้อยมากเมื่อเทียบกับหลายๆ ปีที่ผ่านมา ดังนั้นการประปานครหลวงจึงได้ร่วมมือกับกรมชลประทานเร่งดำเนินการแก้ไขปัญหาดังกล่าวอยู่ โดยทางการประปานครหลวงได้พยายามสูบน้ำดิบในช่วงเวลาที่น้ำทะเลหนุนให้น้อยที่สุดเท่าที่จะทำได้ ทั้งนี้หน่วยความเค็มเป็นหน่วย gram/liter ค่าที่เกิน 0.3g/l หรือ 300 ppm. จะเริ่มเป็นน้ำกร่อย (มาตรฐานน้ำดื่ม องค์การอนามัยโลก : WHO) โดยผู้ที่อยู่ในกลุ่มเสี่ยงคือ คนเป็นโรคไต หัวใจ เบาหวาน ความดันโลหิตสูง ผู้สูงอายุ และเด็กเล็ก ควรหลีกเลี่ยงการดื่มน้ำประปาช่วงนี้และแนะนำให้ใช้น้ำกรองผ่านระบบ RO ด้วยประชาชนสามารถติดตามข้อมูลคุณภาพน้ำประปาออนไลน์แบบเรียลไทม์ ได้ด้วยตนเองทาง http://twqonline.mwa.co.th/map.php?type=sal ที่แสดงคุณภาพน้ำแบบ realtime ของ กปน.